Opp og ned (Prima Vera)

«Opp og ned» er en coverlåt med humortrioen Prima Vera, opprinnelig utgitt som åpningsspor 12. oktober 1981 på albumet Den 5te. Sangen ble innspilt 24.-27. august 1981 i Roger Arnhoff Studio i Oslo. Lava var musikere.Absolute Prima Vera – cover informasjon

Originalen heter «Upside Down» og ble utgitt med Diana Ross i 1980. Den ble skrevet av Nile Rodgers og Bernard Edwards. Originalteksten handler om en dame som tilgir sin kjære hans sidesprang siden ingen andre menn får henne til å føle det samme slik han får henne til.

I Prima Veras versjon er det gjestevokalist Øivind Blunck som synger (med kor fra Tom Mathisen og Jahn Teigen) og teksten tar utgangspunkt i hans rolle som Staahl-Pedersen i Herfra til Haglemoen som ble sendt på NRK høsten 1980. Siste episode ble ikke sendt grunnet slakt i avisene og diverse negative synsinger fra TV-publikum.VG – Bort med Haglemoen 4. oktober 1980, side 60 Mot slutten brøler han «Var det noen her som sa noe dritt om Haglemoen, Ned i gjørma!»

«Opp og ned» ble også utgitt september 2000 på Rest of the best vol 2,5.

 Referanser 

 Eksterne lenker 
 Sangen på youtube

Kategori:Prima Vera-sanger
Kategori:Sanger fra 1981